**Gradivo za medije po Novinarski konferenci ob mednarodnem dnevu mladih prostovoljcev**

**Ravne na Koroškem, 17. 4. 2025**

**O MOVITU**

**Movit izvaja naloge nacionalne agencije v programih Evropske unije (EU) na področju mladine** od maja 1999, ko je Slovenija vstopila v program Mladi za Evropo III, ki se je nadaljeval s programom Mladina (2000–2006), programom Mladi v akciji (2007–2013) ter Erasmus+: Mladi v akciji (2014–2020), leta 2018 pa je v upravljanje dobil tudi novi program Evropska solidarnostna enota. **V novem programskem obdobju 2021–2027 Movit nadaljuje z upravljanjem s programoma Evropska solidarnostna enota in Erasmus+: Mladina.**

V tej vlogi Movit upravlja decentralizirana sredstva proračuna EU in omogoča pridobitev podpore za različne oblike učnih mobilnosti v mladinskem delu, istočasno pa izvaja aktivnosti za splošni razvoj mladinskega dela in neformalnega učenja, še posebej pa tiste, ki s svojo obliko in vsebino prispevajo h krepitvi evropskega sodelovanja na področju mladine. Program Evropska solidarnostna enota je ta področja razširil še na druga področja in akterje, kot so organizacije, institucije in podjetja, ki izvajajo solidarnostne aktivnosti, z namenom krepitve družbene kohezije, solidarnosti, demokracije in državljanstva v Evropi.

Poleg vloge nacionalne agencije Movit izvaja tudi dejavnost **Eurodeska, brezplačnega infoservisa Evropske komisije**, ki nudi evropske informacije za mlade.

Od leta 2002 v okviru Movita deluje tudi **podporni center SALTO za Jugovzhodno Evropo**, ki z organizacijo usposabljanj, kontaktnih seminarjev in številnimi drugimi ukrepi, orodji in viri spodbuja in podpira sodelovanje s partnerji iz držav Zahodnega Balkana v okviru programov Erasmus+: Mladina in Evropska solidarnostna enota. V sodelovanju s pomembnimi akterji in ob pomoči bazena trenerjev, akrediterjev in regionalnih kontaktnih točk programa prispeva tudi k razvoju mladinskega dela in mladinske politike v regiji.

Preberi več:

* [vstopna stran Nacionalne agencije Movit](http://www.movit.si),
* [Eurodesk,](https://www.movit.si/info-servis-eurodesk/o-eurodesku/)
* [podporni center SALTO za Jugovzhodno Evropo](https://www.movit.si/podporni-center-salto-see/).

**ERASMUS+: MLADINA**

Erasmus+: Mladina je del programa EU Erasmus+ na področju izobraževanja, usposabljanja, mladine in športa za obdobje 2021–2027. Namenjen je krepitvi kompetenc in zaposljivosti mladih ter posodobitvi in razvoju izobraževanja, usposabljanja in mladinskega dela. Na področju Mladine program Erasmus+ spodbuja mladinski sektor k organizaciji učnih mobilnosti za mlade v starosti od 13 do 30 let, ki ponujajo priložnosti neformalnega izobraževanja v kontekstu mladinskega dela. Spodbuja pa tudi razvoj kompetenc mladinskih delavcev za organizacijo aktivnosti neformalnega učenja v mladinskem delu in vključevanje mladih v dialog z oblikovalci mladinskih politik na lokalni, nacionalni, evropski ali mednarodni ravni. Program poudarja štiri prednostna področja oziroma usmeritve: vključevanje in raznolikost, digitalna preobrazba, okolje in boj proti podnebnim spremembam ter udeležba v demokratičnem življenju, skupne vrednote in državljansko udejstvovanje. Cilj programa na področju mladine je spodbujati neformalne in priložnostne učne mobilnosti, aktivno participacijo med mladimi, sodelovanje, kakovost, vključevanje, ustvarjalnost ter inovacije na ravni organizacij in mladinskih politik.

Preberi več:

* [uradna stran programa Erasmus+: Mladina](https://www.movit.si/erasmus-mladi-v-akciji/),
* [uradna brošura programa Erasmus+: Mladina](https://www.movit.si/fileadmin/movit/0ZAVOD/Mediji/listi_E__za_2025_splet_1.pdf).

**EVROPSKA SOLIDARNOSTNA ENOTA**

Program Evropska solidarnostna enota (ESE) je program EU, ki je namenjen gradnji bolj vključujoče, solidarnostne družbe, podpori ranljivim družbenim skupinam ter odzivanju na družbene in humanitarne izzive. Mladim, v starosti od 18 do 30 let ponuja, da prek delovanja za skupno dobro razvijajo in pridobivajo različna znanja in spretnosti, ter jim omogoča osebno rast. Cilj programa je spodbujanje solidarnosti kot vrednote ter krepitev povezanosti, demokracije in državljanstva v Evropi ob hkratnem reševanju družbenih izzivov in spodbujanju socialne vključenosti.

*Od vključno l. 2021 smo na slovenski Nacionalni agenciji v okviru obeh programov na področju mladine podelili* ***nekaj več 25,5 milijonov evrov sredstev****, v okviru tega pa sprejeli* ***645 projektov****, ki jih je* ***prijavilo 252 različnih organizacij****. Ker organizacije v projektih sodelujejo še z drugimi partnerskimi organizacijami, je skupno število* ***vseh vključenih organizacij 1.091*** *(oziroma 1.894, če štejemo pojavitve istih organizacij v različnih projektih). V projektih je predvidenih* ***25.982 udeležencev****, med katerimi je* ***5.940 udeležencev z manj priložnostmi*** *(to je slabih 23 %). Še posebej program Evropska solidarnostna enota, konkretno prostovoljski projekti, so izjemno uspešni pri vključevanju mladih z manj priložnostmi (več kot dve tretjini vključenih prostovoljcev).*

Preberi več:

* [uradna stran programa Evropska solidarnostna enota](https://www.movit.si/ese/),
* [uradna brošura programa Evropska solidarnostna enota](https://www.movit.si/fileadmin/movit/0ZAVOD/Mediji/listi_ESE_za_2025_splet__1_.pdf),
* [portal Evropske solidarnostne enote.](https://youth.europa.eu/solidarity_sl)

**USPEŠNOST IN UČINKI evropskih programov na področju mladine**

Evropska programa na področju mladine z malimi vložki dosegata velike rezultate.

Programi imajo pomembne učinke na posameznike, organizacije in druga, predvsem lokalna okolja. Udeleženci s sodelovanjem v projektih krepijo prednostna področja programov: vključevanje in raznolikost, udeležbo v demokratičnem življenju, skupne vrednote in državljansko udejstvovanje, digitalno preobrazbo ter okoljsko problematiko in boj proti podnebnim spremembam.

Preberi več:

* [statistika izvajanja programa Erasmus+: Mladina 2021-2027](https://www.movit.si/erasmus-mladi-v-akciji/ucinki-programa/statistika-programa-2021-2027/),
* [statistika izvajanja programa Evropska solidarnostna enota 2021-2027](https://www.movit.si/ese/ucinki-programa/statistikaprogramaese00/),
* [raziskave učinkov programov](https://www.movit.si/erasmus-mladi-v-akciji/ucinki-programa/raziskave-ucinkov-programa/),
* [najboljši projekti obeh programov v preteklem letu](https://www.movit.si/erasmus-mladi-v-akciji/novice/detajl/clanek/zakljucno-srecanje-2024-in-priznanja-za-najboljse-projekte/).

**Nekaj statistike ob svetovnem dnevu mladih prostovoljcev**

Od l. 2021 smo v pri sprejetih prostovoljskih projektih pri slovenski nacionalni agenciji predvideli **1.368 prostovoljcev**, med katerimi jih je svojo prostovoljstvo do 31. 3. 2025 uresničilo že **981**. Na vseevropski ravni je bilo v prostovoljskih projektih v enakem obdobju predvidenih 64.160 prostovoljcev, med katerimi jih je svojo prostovoljstvo izvedlo že 47.002.

**Top 6 držav,** ki v tem programskem obdobju pošiljajo mlade na prostovoljske projekte v Slovenijo.

|  |  |
| --- | --- |
| **Pošiljajoča država** | **Število prostovoljcev** |
| Francija | 144 |
| Španija | 130 |
| Italija | 103 |
| Slovenija (nacionalni prostovoljci in skupinska prostovoljstva) | 101 |
| Nemčija | 61 |
| Turčija | 45 |

**Top 6 držav**, v tem programskem obdobju, kamor na prostovoljske aktivnosti odhajajo slovenski udeleženci.

|  |  |
| --- | --- |
| **Gostiteljska država** | **Število prostovoljcev** |
| Slovenija (nacionalni prostovoljci in skupinska prostovoljstva) | 101 |
| Španija | 14 |
| Portugalska | 11 |
| Nizozemska | 10 |
| Poljska | 9 |
| Hrvaška | 8 |

**Izvajanje evropskih programov na področju mladine v obdobju 2021–2024 v Sloveniji**

**Projekti in organizacije – primerjava regij (oba programa, padajoče po %)**

|  |  |  |  |
| --- | --- | --- | --- |
| PROJEKTI PO REGIJAH | Prijavljeni projekti | Sprejeti projekti | **Uspešnost prijave (%)** |
| posavska | 38 | 33 | **86,84%** |
| zasavska | 60 | 45 | **75,00%** |
| goriška | 36 | 20 | **55,56%** |
| obalno-kraška | 55 | 30 | **54,55%** |
| gorenjska | 69 | 35 | **50,72%** |
| osrednjeslovenska | 497 | 250 | **50,30%** |
| primorsko-notranjska | 36 | 18 | **50,00%** |
| jugovzhodna | 47 | 22 | **46,81%** |
| savinjska | 123 | 56 | **45,53%** |
| podravska | 133 | 60 | **45,11%** |
| koroška | 27 | 10 | **37,04%** |
| pomurska | 199 | 66 | **33,17%** |
| **Skupaj** | **1.320** | **645** | **48,86%** |

|  |  |  |  |
| --- | --- | --- | --- |
| ORGANIZACIJE PO REGIJAH[[1]](#footnote-1) | Prijaviteljice | Upravičenke | **Uspešnost org.[[2]](#footnote-2) (%)** |
| zasavska | 12 | 11 | **91,67%** |
| posavska | 10 | 7 | **70,00%** |
| pomurska | 43 | 27 | **62,79%** |
| primorsko-notranjska | 8 | 5 | **62,50%** |
| podravska | 50 | 31 | **62,00%** |
| gorenjska | 21 | 13 | **61,90%** |
| osrednjeslovenska | 166 | 101 | **60,84%** |
| koroška | 10 | 6 | **60,00%** |
| savinjska | 42 | 25 | **59,52%** |
| obalno-kraška | 18 | 10 | **55,56%** |
| jugovzhodna | 16 | 8 | **50,00%** |
| goriška | 18 | 8 | **44,44%** |
| **Skupaj** | **414** | **252** | **60,87%** |

**Projekti in organizacije v Koroški regiji**

V evropske programe na področju mladine se je v prvi polovici tega programskega obdobja (2021–2024) prijavljalo 10 organizacij iz Koroške, med katerimi jih je bilo 6 vsaj enkrat uspešnih. To kaže na 60-odstotno **uspešnost organizacij** iz Koroške, kar je povsem primerljivo s povprečno slovensko uspešnostjo organizacij v programih v enakem obdobju (60,87 %).

Organizacije, ki prihajajo iz Koroške, so v tem programskem obdobju prijavile 27 in imele sprejetih 10 projektov v ukrepih mladinskih izmenjav, aktivnostih udejstvovanja mladih in solidarnostnih projektih. **Uspešnost prijave** projektov organizacij iz Koroške je 37,04 %, kar je za 11,82 odst. točke nižje od povprečne uspešnosti projektov v enakem obdobju (48,86 %).

|  |  |  |  |  |  |
| --- | --- | --- | --- | --- | --- |
| STATISTIČNA REGIJA (AJPES) | | Koroška |  |  | |
| ORGANIZACIJE PO UKREPIH | | Prijaviteljice | Upravičenke | **Uspešnost org.[[3]](#footnote-3) (%)** | |
| Mladinske izmenjave | | 4 | 3 | 75,00% | |
| Aktivnosti udejstvovanja mladih | | 3 | 2 | 66,67% | |
| Solidarnostni projekti | | 4 | 2 | 50,00% | |
| Manjša partnerstva | | 3 |  |  | |
| Sodelovalna partnerstva | | 2 |  |  | |
| Mobilnosti mladinskih delavcev | | 1 |  |  | |
| **Skupaj** | | **10** | **6** | **60,00%** | |
| PROJEKTI PO UKREPIH | Prijavljeni projekti | | Sprejeti projekti | | **Uspešnost prijave (%)** |
| Mladinske izmenjave | 7 | | 4 | | 57,14% |
| Aktivnosti udejstvovanja mladih | 7 | | 4 | | 57,14% |
| Solidarnostni projekti | 5 | | 2 | | 40,00% |
| Manjša partnerstva | 3 | | 0 | | 0,00% |
| Sodelovalna partnerstva | 4 | | 0 | | 0,00% |
| Mobilnost mladinskih delavcev | 1 | | 0 | | 0,00% |
| **Skupaj** | **27** | | **10** | | **37,04%** |
|  |  | |  | |  |

Podrobneje o prostovoljskih projektih

Organizacije iz Koroške regije v opazovanem obdobju niso prijavljale prostovoljskih projektov niti (glede na evidence) nastopale v podporni oziroma gostiteljski vlogi.

1. Upoštevane so samo organizacije nosilke projektov pri NA-SI02 brez partnerskih organizacij. [↑](#footnote-ref-1)
2. Delež organizacij z vsaj enim sprejetim projektom. [↑](#footnote-ref-2)
3. Delež organizacij z vsaj enim sprejetim projektom. [↑](#footnote-ref-3)